**4.1.Η ΚΡΙΣΗ ΚΑΙ ΟΙ ΑΠΩΛΕΙΕΣ ΤΗΣ ΑΥΤΟΚΡΑΤΟΡΙΑΣ ΚΑΤΑ ΤΟΝ 11Ο ΑΙ. ΙΣΤΟΡΙΑ Β’** (σελ.53)

Τα τέλη του 10ου αιώνα - αρχές του 11ου αιώνα υπήρξε περίοδος οικονομικής

ευημερίας, εδαφικής επέκτασης και ανάπτυξης του εμπορίου.

Όταν πέθανε ο Βασίλειος ο Β’ το 1025, τα ταμεία του κράτους ήταν γεμάτα χρυσάφι. Εσωτερική ασφάλεια, κυριαρχία στη θάλασσα, εμπόριο με γειτονικούς λαούς, ειρήνη, ανάπτυξη. Ωστόσο χρειάστηκαν λιγότερο από εξήντα χρόνια για να βρεθεί η αυτοκρατορία στα πρόθυρα της κατάρρευσης : κατεστραμμένη οικονομικά, στρατιωτική αδυναμία και σημαντικές απώλειες εδαφών.

Η περίοδος από το 1025 (θάνατος του Βασιλείου Β΄) ως το 1081 (άνοδος στο θρόνο του Αλέξιου Α’ Κομνηνού) είναι μια περίοδος μεγάλης κρίσης για τη βυζαντινή αυτοκρατορία. Η κρίση αυτή εκδηλώθηκε με τα εξής χαρακτηριστικά :

**Α)Πολιτική αστάθεια** : Σε λιγότερο από εξήντα χρόνια 12 αυτοκράτορες ανέβηκαν στο βυζαντινό θρόνο. Η συχνή εναλλαγή τους στην εξουσία είναι ενδεικτική της κατάστασης που επικράτησε στο εσωτερικό του κράτους: Οι τελευταίοι απόγονοι των Μακεδόνων, ο Κωνσταντίνος Η' και οι κόρες του Ζωή και Θεοδώρα, ζούσαν πολυτελή και πολλές φορές έκλυτη (χωρίς ηθικούς περιορισμούς) ζωή χωρίς να ενδιαφέρονται ιδιαίτερα για τις κρατικές υποθέσεις. Εν τω μεταξύ οικογένειες αριστοκρατών, κυρίως δυνατοί της Μικράς Ασίας, όπως οι Δούκες και οι Κομνηνοί, δολοπλοκούν και ανταγωνίζονται για την κατάληψη του θρόνου, με γνώμονα την εξυπηρέτηση φιλοδοξιών και ιδίων συμφερόντων. Η Ζωή, ανιψιά του Βασιλείου Β’, παντρεύτηκε και ανέβασε στο θρόνο συνολικά τρεις αυτοκράτορες : τον Ρωμανό Γ΄Αργυρό, τον Μιχαήλ Δ’ και τον Κωνσταντίνο Θ’ Μονομάχο

**Β) Οι 'δυνατοί' παίρνουν την εξουσία** : Η πολιτική αστάθεια της εποχής αυτής οφείλεται σε μεγάλο βαθμό στην ολοένα και εντονότερη επιδίωξη των ΄δυνατών' να αποκτήσουν πρόσβαση στην εξουσία. Όλες οι προσπάθειες των προηγούμενων αυτοκρατόρων να μειώσουν τη δύναμη των γαιοκτημόνων και να προστατεύσουν τους ελεύθερους γεωργούς από τις επεκτατικές τους διαθέσεις, φαίνεται ότι απέτυχαν. Από τον 11ο αιώνα παρατηρείται το φαινόμενο ισχυρών οικογενειών της Μικράς Ασίας, με μεγάλη ιδιοκτησία γης και με στρατιωτικά αξιώματα που επιδιώκουν πλέον να κατέχουν την κεντρική εξουσία. Μιχαήλ Ζ’ Δούκας Νικηφόρος Γ΄ Βοτανειάτης

**Γ) Αποστρατιωτικοποίηση** : η σταδιακή αποδυνάμωση του Βυζαντινού στρατού και στόλου στην περίοδο αυτή.

**Μέτρα αποστρατικοποίησης**

1. Οι δυνατοί-αυτοκράτορες, με πρώτο τον Ρωμανό Γ΄Αργυρό, καταργούν τους νόμους που υπερασπίζονταν τους ελεύθερους μικροκαλλιεργητές από τους δυνατούς (π.χ. νόμος του αλληλέγγυου)
2. Οι αγρότες στρατιώτες σταδιακά εξαφανίζονται Αποδυνάμωση του στρατού και μείωση φορολογικών εσόδων ( > αύξηση φορολογίας > εξεγέρσεις αγροτικών πληθυσμών)
3. Η μείωση των στρατιωτών έκανε αναγκαία τη στρατολόγηση μισθοφόρων.
4. Έτσι αυξήθηκαν τα έξοδα του κρατικού ταμείου για στρατιωτικές δαπάνες και μειώθηκε η αποδοτικότητα του βυζαντινού στρατού.
5. Τέλος διαλύθηκαν τα θέματα και ο θεματικός στρατός Η στρατιωτική θητεία αντικαταστάθηκε από φόρο
6. Γι’ αυτό χρησιμοποιήθηκαν ξένοι μισθοφόροι.
7. Παραμελήθηκε ο στόλος (η Δόξα της Ρωμανίας)

Η σταδιακή αποστρατικοποίηση αποτυπώνεται και στα πεδία των μαχών

* **Μάχη στο Ματζικέρτ (1071).** Ήττα των Βυζαντινών από τους Σελτζούκους Τούρκους. Το Βυζάντιο χάνει τη Μικρά Ασία[.](https://image.slidesharecdn.com/11-150201123348-conversion-gate02/95/11-11-638.jpg?cb=1452698605) Η μάχη του Ματζικέρτ έλαβε χώρα στις 26 Αυγούστου 1071, κοντά στην ομώνυμη αρμενική πόλη (σημ. Malazgirt της Τουρκίας), μεταξύ του βυζαντινού στρατού υπό τον αυτοκράτορα Ρωμανό Δ' Διογένη, και των Σελτζούκων Τούρκων του σουλτάνου Αλπ Αρσλάν. Λίγο πριν τη μάχη, το τμήμα των Ούζων μισθοφόρων μαζί με τον αρχηγό τους προσχώρησε στους Τούρκους, προκαλώντας μεγάλη ταραχή στο στρατό του Ρωμανού Διογένη. Στην πιο κρίσιμη στιγμή της μάχης, λέγεται ότι άρχισε να διαδίδει τη φήμη ότι ο αυτοκρατορικός στρατός νικήθηκε κι οι στρατιώτες πανικόβλητοι τράπηκαν σε φυγή. Ο Ρωμανός, ο οποίος αγωνίστηκε στη μάχη ηρωικά, συνελήφθηκε αιχμάλωτος από τους Τούρκους.
* **Πτώση του Μπάρι (1071).** Ήττα από τους Νορμανδούς. Οι τελευταίες βυζαντινές κτήσεις στην Ιταλία χάνονται οριστικά.

Τον ενδέκατο αιώνα παρουσιάστηκαν στην Ιταλία οι Νορμανδοί, οι οποίοι εκμεταλλευόμενοι τις εσωτερικές δυσκολίες του Βυζαντίου και τη διάστασή του με τη Ρώμη, άρχισαν να προωθούνται με επιτυχία στις νότιες ιταλικές κτήσεις της αυτοκρατορίας. Σοβαρό όπλο τους ήταν ο στόλος τους. Είχαν επίσης ένα πολύ ικανό αρχηγό, τον Ροβέρτο Γυισκάρδο. Ο Γυισκάρδος πολιόρκησε το Μπάρι, το οποίο την εποχή αυτή ήταν το βασικό κέντρο της βυζαντινής εξουσίας στη νότια Ιταλία καθώς και μια από τις πιο οχυρωμένες πόλεις της χερσονήσου. Η πολιορκία κράτησε 3 περίπου χρόνια και τέλειωσε την άνοιξη του 1071, οπότε το Μπάρι αναγκάστηκε να υποχωρήσει. Ξεκινώντας από αυτό το σπουδαίο σημείο ο Ροβέρτος μπόρεσε γρήγορα πια να πετύχει την τελική κατάκτηση των μικρών υπολειμμάτων της βυζαντινής κυριαρχίας. 